Hugo Gernsback

Hugo GERNSBACK (germana elparolo [gernsbak]; naskiĝis la  en Luksemburgo; mortis la  en Novjorko, Usono) estis la aŭtoro de la termino sciencfikcio.

Gernsback elmigris al Usono en 1905. Li laboris en Usono pri radio kaj televido, sed plej famiĝis kiel redaktoro de la sciencfikcia revuo Amazing Stories, kiun li fondis en 1926, kaj kie li lanĉis la anglan terminon scientifiction (mallongigo de scientific fiction, "scienca fikcio" aŭ "scienca beletro"), baldaŭ modifitan al science fiction.

Gernsback donis sian nomon al la Premio Hugo, donita ĉiujare al sciencfikciaj tekstoj de pluraj subĝenroj (laŭ la longeco de la teksto) post voĉdonado de la membroj de la World Science Fiction Society. (La nomo foje kaŭzis konfuzon; ekzemple, Literatura Foiro iam erare asertis ke la fama sciencfikcia verkisto Isaac Asimov ricevis la premion de Victor Hugo, kio tamen estas tute alia afero.)

 Eksteraj ligiloj 

 http://www.hugogernsback.com  
 http://barros.rusf.ru/article029.html 
 http://fandom.rusf.ru/about_fan/gakov_1.htm 
 http://www.pbs.org/wgbh/amex/rescue/sfeature/wireless.html 

Kategorio:Sciencfikciaj verkistoj